Kinnitatud:

 05. september 2024 nr 5 - 52

 Harjumaa Spordiliit

 juhataja Sirje Tikerpäe

# HARJUMAA 2024. a VÕISTKONDLIKUD MEISTRIVÕISTLUSED MALES

**J U H E N D**

**I EESMÄRK**

**1.** Pakkuda Harjumaal (siin ja edaspidi mõeldakse märksõna „Harjumaa” all Harju maakonna territooriumi ilma Tallinna linnata) elavatele või töötavatele või Harjumaa koolides õppivatele sportlastele või Harjumaa linnade ja valdade spordiklubide liikmetele võistlemisvõimalust.

**2** Selgitada Harjumaa 2024. aasta võistkondlikud meistrid males.

## II AEG JA KOHT

**3.** Võistlused toimuvad **9. novembril 2024 Saue kooli sööklas, Nurmesalu 9, Saue linn, Saue Vald, Harjumaa.**

### III REGISTREERIMINE

**4.** *Eelregistreerimine*

Võistluste parema korralduse huvides ootavad korraldajad osalevatelt võistkondadelt eelregistreerimist. Seda saate teha Spordiliidu kodulehel [www.harjusport.ee](http://www.harjusport.ee/) asuval registreerimisvormil.

**NB! Elektrooniliselt spordiliidu kodulehel täidetaval registreerimisvormil on väga tähtis, et te täidate kõik nõutavad väljad**

Eelregistreerimisel tuleb võistleja kohta teatada: ees ja perekonnanimi, täpne sünniaeg, olemasolul spordiklubi, keda ta esindab, elukohajärgne omavalitsusüksus (vald, linn) ja olemasolul ELO koefitsent.

**5.** Võistlejate eelregistreerimine on soovitav teostada hiljemalt **7. novembriks 2024**:

1. Spordiliidu kodulehel oleval vormil

2. e-posti aadressil: harju.spordiliit@harjusport.ee

**6.** *Registreerimine*

Võistlejate nimeline registreerimise täpsustamine toimub võistluspäeval kell 10.00–10.30. ja lõpeb 30 minutit enne võistluste algust, s. t. kl. 10.30. Võistluste algus 11.00.

**IV OSAVÕTJAD**

**7.** Võistlustest lubatakse osa võtta kõigil Harjumaa (siin ja edaspidi mõeldakse märksõna „Harjumaa” all Harju maakonna territooriumi ilma Tallinna linnata) võistkondadel, mis on komplekteeritud kui:

a) „omavalitsuse võistkond” – ühes Harjumaa linnas või vallas elavatest (elanike registri järgi) või töötavatest (tegeliku töökoha järgi) või õppivatest (kooli asukoha järgi) maletajatest,

b) „kooli võistkond” – ühes Harjumaa koolis õppivatest või töötavatest maletajatest,

c) „spordiklubi võistkond” – ühe Harjumaa omavalitsusüksuse spordiklubi liikmetest.

**8.** Võistkonna suuruseks on 4 liiget: 3 mees- ja 1 naismaletaja. Osalema lubatakse vähemalt kolmeliikmeline võistkond.

Osavõtvate võistkondade arvu võistlustel ei piirata.

**V KORRALDAMINE JA TULEMUSTE ARVESTAMINE**

**9.** Võistlused korraldab Harjumaa Spordiliit koostöös Saue Male-kabeklubiga ning ala kohtunikekoguga.

Ajakontroll partiile on 15 minutit mõlemale mängijale + 2 sekundit igale käigule mõlemale mängijale partii lõpuni.

**10**. Võistluste läbiviimise süsteem sõltub kohaletulnud võistkondade arvust.

Kui võistkondi osaleb 6 või vähem, korraldatakse võistlus turniirisüsteemis (kõik mängivad kõigiga läbi).

Kui osalevaid võistkondi on rohkem kui 10, mängitakse 6 vooru Šveitsi süsteemis. 7 kuni 9 võiskonna puhul 5 vooru.

**11.** Võistkondade turniirisisene paremusjärjestus selgitatakse kogutud matšipunktide järgi. (Võit annab 2, viik 1 ja kaotus 0 punkti).

**12**. Juhul, kui kaks või enam võistkonda kogub võrdse arvu matšipunke, selgitatakse nendevaheline paremusjärjestus

1) kogutud partiipunktide järgi;

kui ka see ei selgita paremusjärjestust, arvestatakse

2) omavahelist kohtumist.

**VI AUTASUSTAMINE**

**13.** Võistlustel I–III kohale tulnud võistkondi autasustatakse Harjumaa Spordiliidu diplomitega ning võistkondade liikmeid Harjumaa meistrivõistluste medalitega ja Harjumaa Spordiliidu diplomitega.

**14.** Võitjat võistkonda autasustatakse kauaaegse Harjumaa maleelu eestvedaja [Hans Tomsoni](https://www.esbl.ee/biograafia/Hans_Tomson) (1929–2016) väljapandud rändauhinnaga.

**VII ÜLDISELT**

**15.** Kõik võistluste läbiviimisega seotud kulud kannab Harjumaa Spordiliit, välja arvatud võistlejate lähetamisega seotud kulud.

**16.** Kõik juhendis määratlemata küsimused lahendab kohtunikekogu koos võistluste organisaatoriga kohapeal. Informatsiooni saab telefonil 5091425 (Karel Uurits) või 58111926 (Triin Kaas).

Võistluste peakohtunik on **FA Askold Nassar.**

**17.** Võistlused lähevad FIDE ja Eesti reitinguarvestusse

## VIII LISA

**18.** Käesoleva juhendi lisa:

1) Spordiliidu kodulehel [www.harjusport.ee](http://www.harjusport.ee) asuv registreerimisleht.